[bookmark: _Hlk531868943][image: ]
ĀDAŽU NOVADA PAŠVALDĪBAS DOMES ĀRKĀRTAS SĒDES
PROTOKOLS
Ādažos, Ādažu novadā

2026. gada 1. jūlijā									Nr. 14

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 8.15.
[bookmark: _Hlk139358577]Ārkārtas atklāta sēde, sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā. 
Sēdi vada: pašvaldības domes priekšsēdētājs Gatis Miglāns (ZZS).
Sēdi protokolē: Administratīvās nodaļas vadītāja Sintija Tenisa.
Sēdē piedalās 15 deputāti[footnoteRef:1]: [1:  Pašvaldības domē pavisam 15 deputāti. Deputātu piederība politiskajai partijai:
LRA - Politiskā partija "Latvijas Reģionu Apvienība"; P- PROGRESĪVIE; LPV - LATVIJA PIRMAJĀ VIETĀ; ZZS - Zaļo un Zemnieku savienība; SV, JA - SUVERĒNĀ VARA, APVIENĪBA JAUNLATVIEŠI; LZP - Latvijas Zaļā partija.] 

Kerola Dāvidsone (LRA), Arta Deniņa, Ģirts Dubkēvičs (P), Imants Krastiņš (piedalās attālināti, izmantojot tiešsaistes videokonferences sarunu rīku), Antra Krasta (LRA), Kristīne Lakševica (LRA) (piedalās attālināti, izmantojot tiešsaistes videokonferences sarunu rīku), Jānis Leja (LPV), Karīna Miķelsone (LRA) (piedalās attālināti, izmantojot tiešsaistes videokonferences sarunu rīku), Raivis Pauls (ZZS) (piedalās attālināti, izmantojot tiešsaistes videokonferences sarunu rīku līdz plkst. 9.00, no plkst. 9.00 piedalās klātienē), Ieva Roze (LRA), Arnis Rozītis (LRA) (piedalās attālināti, izmantojot tiešsaistes videokonferences sarunu rīku), Karina Sprūde (SV, AJ), Jānis Vaivads (LZP), Zintis Varts (LPV).
Sēdē piedalās:
pašvaldības Centrālās pārvaldes darbinieki: Juridiskās un iepirkumu nodaļas vadītājas vietniece Ilona Gotharde, Juridiskās un iepirkumu nodaļas vadītāja Everita Kāpa, Sporta nodaļas vadītājs Ainārs Liniņš, Personāla nodaļas kopienu eksperte Mārīte Kiselevska, Finanšu nodaļas vadītāja Sarmīte Mūze, Attīstības un projektu nodaļas vadītāja Inga Pērkone, pašvaldības izpilddirektors Guntis Porietis, pašvaldības izpilddirektora vietniece Inga Reķe.
Citi: pašvaldības aģentūras “Carnikavas komunālserviss” direktors Lauris Bernāns.
DARBA KĀRTĪBĀ:
1. Par zemes ierīcības projekta uzsākšanu zemes vienībai Vējavas ielā 6, Ādažos.
Steidzamības pamatojums:
Jautājums virzāms izskatīšanai pašvaldības domes ārkārtas sēdē, lai nodrošinātu iesniedzēja šā gada 27. aprīļa iesnieguma izskatīšanu. Savlaicīga lēmuma pieņemšana ļaus uzsākt zemes ierīcības projekta izstrādi. Jautājums jau ir izskatīts – Attīstības komitejas 13.05.2026.; 10.06.2026., kā arī pašvaldības domes 25.06.2026. sēdē, kurā tika nolemts precizēt lēmuma projektu, paredzot, ka līdz zemes ierīcības projekta apstiprināšanai tiek noslēgta vienošanās starp īpašnieku un pašvaldību par Vējupes piekrastes publiskās ārtelpas iekārtošanas  nosacījumiem īpašniekam piederošajā īpašuma daļā.
Sekas, ja jautājums netiek izskatīts:
Ja jautājums netiks izskatīts šā gada 1. jūlijā, tiks kavēta iesniedzēja iesnieguma izskatīšana un lēmuma pieņemšana, kas var radīt nepamatotu administratīvā procesa ieilgšanu, aizkavēt zemes ierīcības projekta izstrādi. 
2. Par SIA Adaži Airpark “FLY IN ADAZI” iniciatīvu projektu.
Steidzamības pamatojums:
Jautājums virzāms izskatīšanai pašvaldības domes ārkārtas sēdē šā gada 1. jūlijā, jo pasākums “FLY IN ADAZI” norisināsies jau šā gada 11. jūlijā, un līdz pasākuma norisei nepieciešams savlaicīgi pieņemt lēmumu par pašvaldības līdzfinansējuma piešķiršanu.
Sekas, ja jautājums netiek izskatīts:
Ja lēmums netiks pieņemts šā gada 1. jūlijā, nebūs iespējams savlaicīgi noslēgt līgumu ar projekta īstenotāju un nodrošināt pašvaldības līdzfinansējuma izmaksu pirms pasākuma norises.
3. Par futbola laukuma ierīkošanu Garciemā.
Steidzamības pamatojums:
Jautājums virzāms izskatīšanai pašvaldības domes ārkārtas sēdē šā gada 1. jūlijā, lai savlaicīgi nodrošinātu futbola vārtu iegādi un uzstādīšanu, kā arī futbola laukuma sagatavošanu izmantošanai vēl 2026. gada aktīvās sporta sezonas laikā. Savlaicīga lēmuma pieņemšana nodrošinās sporta infrastruktūras pieejamību Garciema iedzīvotājiem un ļaus īstenot Carnikavas pagasta iedzīvotāju padomes ierosinājumu par sporta infrastruktūras paplašināšanu. 
Sekas, ja jautājums netiek izskatīts:
Ja lēmums netiks pieņemts šā gada 1. jūlijā, aizkavēsies futbola vārtu iegāde un uzstādīšana, kā arī futbola laukuma ierīkošana un nodošana iedzīvotāju lietošanā. Rezultātā Garciema iedzīvotājiem, īpaši bērniem un jauniešiem, nebūs iespējams pilnvērtīgi izmantot plānoto sporta infrastruktūru 2026. gada sezonā.
4. Par saistošo noteikumu “Grozījumi Ādažu novada pašvaldības domes 2023. gada 15. marta saistošajos noteikumos Nr. 5/2023 “Par nodevu tirdzniecībai publiskās vietās Ādažu novadā”” projektu.
Steidzamības pamatojums:
Jautājums virzāms izskatīšanai pašvaldības domes ārkārtas sēdē šā gada 1. jūlijā, lai nodrošinātu saistošo noteikumu stāšanos spēkā pirms šā gada vasaras publiskajiem pasākumiem, kuros tiks piemērota pašvaldības nodeva par ielu tirdzniecību. 
Sekas, ja jautājums netiek izskatīts:
Ja saistošie noteikumi netiks pieņemti šā gada 1. jūlijā, pašvaldība turpinās piemērot esošo regulējumu nodevu piemērošanai un ielu tirdzniecības organizēšanai pašvaldības vasaras publiskajos pasākumos. 
5. Par grozījumiem Ādažu novada pašvaldības domes 2026. gada 28. maija lēmumā Nr. 195 “Par Ādažu vidusskolas piebūves projektēšanu un izbūvi”.
Steidzamības pamatojums: 
Ādažu novada pašvaldības dome 2026. gada 28. maijā pieņēma lēmumu Nr. 195 “Par Ādažu vidusskolas piebūves projektēšanu un izbūvi” (turpmāk – lēmums Nr. 195), ar kuru tika atbalstīta patstāvīgas piebūves izveide pie esošās Ādažu vidusskolas (turpmāk – ĀVS) ēkas Gaujas ielā 30, Ādažos, lai nodrošinātu papildu mācību telpas 10 klašu komplektiem. Sākotnējā projektā paredzētā kopējā piebūves platība tika noteikta vismaz 970 m², ietverot 10 mācību kabinetus un telpu ēdināšanai, un kopējās projektēšanas un izbūves izmaksas tika noteiktas līdz 2 484 733 euro, paredzot darbu uzsākšanu un iepirkuma procedūras izsludināšanu 2026. gada vasarā. Šis lēmuma projekts tiek virzīts izskatīšanai pašvaldības domes ārkārtas sēdē, jo, gatavojot tehnisko dokumentāciju ĀVS piebūves projektēšanai, ir konstatēts, ka no funkcionālā, tehniskā un ilgtermiņa finanšu efektivitātes viedokļa saimnieciski izdevīgāk ir būvēt nevis fizisku piebūvi pie esošās ĀVS ēkas, bet gan jaunu patstāvīgu ēku (jaunu korpusu), kā arī nepieciešams veikt esošās katlu mājas pārbūvi. Ne jaunas katlu mājas, ne civilās aizsardzības patvertnes projektēšana un izbūve netika iekļauta lēmuma Nr. 195 sākotnējā finanšu tāmē. Apvienotais projektēšanas un būvniecības iepirkums ir jāizsludina nekavējoties – ne vēlāk kā līdz 2026. gada 30. jūlijam. Visa projekta realizācijai paredzētais laika rāmis ir kritiski ierobežots – jaunajai ēkai ir pilnībā jāuzsāk sava darbība un mācību process līdz 2028. gada 1. septembrim. Tā kā patvertnes un jaunas katlu mājas izbūve ir tehnoloģiski sarežģīti procesi, jebkāda kavēšanās lēmuma pieņemšanā aptur iepirkuma specifikācijas sagatavošanu, jo pašvaldībai šobrīd trūkst tiesiska pilnvarojuma veikt katlu mājas pārbūvi un patvertnes izbūvi.
Sekas, ja jautājums netiek izskatīts: 
Ja jautājums netiktu izskatīts steidzamības kārtībā ārkārtas sēdē, tiktu nokavēts maksimāli pieļaujamais būvdarbu uzsākšanas termiņš, kā rezultātā būvniecības posms ieilgtu, apdraudot tiesisku objekta nodošanu ekspluatācijā un liedzot pašvaldībai nodrošināt mācību procesa uzsākšanu noteiktajā 2028. gada termiņā.
1.§
Par zemes ierīcības projekta uzsākšanu zemes vienībai Vējavas ielā 6, Ādažos
	(Imants Krastiņš, Indra Murziņa)


Atklāti balsojot, ar 15 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Pieņemt lēmumu Nr. 255 “Par zemes ierīcības projekta uzsākšanu zemes vienībai Vējavas ielā 6, Ādažos” un sagatavot to parakstīšanai.
2.§
Par SIA Adaži Airpark “FLY IN ADAZI” iniciatīvu projektu
	(Mārīte Kiselevska)


Atklāti balsojot, ar 15 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Pieņemt lēmumu Nr. 256 “Par SIA Adaži Airpark “FLY IN ADAZI” iniciatīvu projektu” un sagatavot to parakstīšanai.
3.§
Par futbola laukuma ierīkošanu Garciemā
	(Ainārs Liniņš)


G. MIGLĀNS, Ģ. DUBKĒVČS, I. KRASTIŅŠ, J. LEJA, K. MIĶELSONE, K. SPRŪDE debatē par futbola laukuma ierīkošanu Garciemā, futbola vārtu iegādes lietderību un izmaksām, sertificētu vārtu nepieciešamību, pašvaldības spēju operatīvi reaģēt uz iedzīvotāju iniciatīvām, nelielu sporta infrastruktūras objektu izveides kārtību, kopienu iesaisti projektu īstenošanā, programmas “Sabiedrība ar dvēseli” izmantošanas iespējām, vienlīdzīgu sporta infrastruktūras attīstību novadā, kā arī deputātu informēšanu par darba grupu sanāksmēm un iepriekš īstenoto projektu kvalitāti.
Atklāti balsojot, ar 15 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
1. Pieņemt lēmumu Nr. 257 “Par futbola laukuma ierīkošanu Garciemā” un sagatavot to parakstīšanai.
2. Uzdot pašvaldības darba grupu vadītājiem nodrošināt savlaicīgu deputātu informēšanu par darba grupu sanāksmēm, to norises laiku un darba kārtību, kā arī pēc sanāksmēm informēt deputātus par darba grupās pieņemtajiem secinājumiem un sagatavotajiem priekšlikumiem.
4.§
Par saistošo noteikumu “Grozījumi Ādažu novada pašvaldības domes 2023. gada 15. marta saistošajos noteikumos Nr. 5/2023 “Par nodevu tirdzniecībai publiskās vietās Ādažu novadā”” projektu
	(Gatis Miglāns (ZZS), Ilona Gotharde)


Atklāti balsojot, ar 15 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Pieņemt saistošos noteikumus Nr. 21/2026 “Grozījumi Ādažu novada pašvaldības domes 2023. gada 15. marta saistošajos noteikumos Nr. 5/2023 “Par nodevu tirdzniecībai publiskās vietās Ādažu novadā”” un sagatavot tos parakstīšanai.
5.§
Par grozījumiem Ādažu novada pašvaldības domes 2026. gada 28. maija lēmumā Nr. 195 “Par Ādažu vidusskolas piebūves projektēšanu un izbūvi”
	(Inga Pērkone)


G. MIGLĀNS informē par Centrālās finanšu un līgumu aģentūras šā gada 19. jūnija vēstuli (reģ. Nr. ĀNP/1-11-1/26/3836) par Ādažu novada domes Ārkārtas Finanšu komitejas  2026. gada 19. marta sēde prezentētajiem  finanšu ekonomiskajiem aprēķiniem.
G. MIGLĀNS informē, ka DVS “Namejs” ir saņemts deputātes K. MIĶELSONES priekšlikums - 1. Atbalstīt patstāvīgas Jaunās skolas būves izveidi , Ādažos, lai nodrošinātu papildu mācību telpas 10 klašu komplektiem līdz 300 skolēniem, kā arī veikt jaunas katlu mājas un siltumapgādes sistēmas izbūvi. 2. Noteikt, ka kopējās projekta izmaksas ir līdz 4 342 324 euro (četri miljoni trīs simti četrdesmit divi tūkstoši trīs simti divdesmit četri euro un 00 centi), veicot finansējumu daļēju nodrošināšanu gan ar pašvaldības budžeta līdzekļiem, gan ar ilgtermiņa aizņēmumu Valsts kasē: 2.1. 3 331 251 euro Jaunas skolas būves projektēšanai un izbūvei; 2.2. 811 073 euro patvertnes projektēšanai un izbūvei; 2.3. 200 000 euro jaunas katlu mājas un siltumapgādes sistēmas projektēšanai un izbūvei.
G. MIGLĀNS, K. DĀVIDSONE, Ģ. DUBKĒVIČŠ, I. KRASTIŅŠ, A. KRASTA, J. LEJA, K. MIĶELSONE, R. PAULS, I. ROZE, A. ROZĪTIS, Z. VARTS, J. VAIVADS, I. PĒRKONE debatē par:
1. finanšu ekonomiskajiem aprēķiniem (FEA) kvalitāti un tajā konstatētajām neatbilstībām, kā arī par nepieciešamību izvērtēt FEA secinājumus un to ietekmi uz turpmāko lēmumu pieņemšanu par izglītības infrastruktūras attīstību;
1. Ādažu vidusskolas piebūves projekta izmaksu pieaugumu, projekta tehniskajiem risinājumiem, nepieciešamību izbūvēt jaunu katlumāju un patvertni, kā arī par projekta finansējumu un tā ietekmi uz pašvaldības budžetu;
1. deputātes Karīnas Miķelsones priekšlikumu sagatavot un izvērtēt alternatīvu īstenot projektu atsevišķā zemes vienībā kā jaunas skolas pirmo kārtu, par priekšlikumu atlikt sagatavotā lēmuma pieņemšanu, kā arī sasaukt papildu diskusiju par projekta īstenošanas risinājumiem;
1. alternatīvu īstenot projektu kā atsevišķu jaunu skolas ēku citā zemes vienībā, vērtējot abu risinājumu priekšrocības un trūkumus, to ietekmi uz izglītības kvalitāti un sporta infrastruktūras attīstību; 
1. nepieciešamību nodrošināt papildu mācību telpas līdz 2028. gada 1. septembrim, kā arī ilgtermiņa izglītības infrastruktūras attīstību novadā, tostarp jaunas skolas būvniecības perspektīvu un alternatīviem risinājumiem.
K. MIĶELSONE aicina atbalstīt priekšlikumu īstenot projektu atsevišķā zemes vienībā (Liepniekos) kā patstāvīgu jaunas skolas būvi (pirmo kārtu), atlikt lēmuma pieņemšanu, lai izvērtētu šo alternatīvu, kā arī uzdot sagatavot alternatīvu izvērtējumu.
G. MIGLĀNS aicina balsot par deputātes K. MIĶELSONES priekšlikumu īstenot projektu atsevišķā zemes vienībā (Liepniekos) kā patstāvīgu jaunas skolas būvi (pirmo kārtu), atlikt lēmuma pieņemšanu, lai izvērtētu šo alternatīvu, kā arī uzdot sagatavot alternatīvu izvērtējumu.
Atklāti balsojot, ar 6 balsīm "Par" (Kerola Dāvidsone (LRA), Antra Krasta (LRA), Kristīne Lakševica (LRA), Karīna Miķelsone (LRA), Arnis Rozītis (LRA), Ieva Roze (LRA)), "Pret" – 8 (Arta Deniņa, Ģirts Dubkēvičs (P), Imants Krastiņš, Jānis Leja (LPV), Gatis Miglāns (ZZS), Raivis Pauls (ZZS), Karina Sprūde (SV,AJ), Zintis Varts (LPV)), "Atturas" – 1 (Jānis Vaivads (LZP)), PAŠVALDĪBAS DOME NOLEMJ:
Neatbalstīt deputātes K. MIĶELSONES priekšlikumu īstenot projektu atsevišķā zemes vienībā (Liepniekos) kā patstāvīgu jaunas skolas būvi (pirmo kārtu), atlikt lēmuma pieņemšanu, lai izvērtētu šo alternatīvu, kā arī uzdot sagatavot alternatīvu izvērtējumu.
G. MIGLĀNS aicina balsot par lēmuma “Par grozījumiem Ādažu novada pašvaldības domes 2026. gada 28. maija lēmumā Nr. 195 “Par Ādažu vidusskolas piebūves projektēšanu un izbūvi”” projektu.
Atklāti balsojot, ar 9 balsīm "Par" (Arta Deniņa, Ģirts Dubkēvičs (P), Imants Krastiņš, Jānis Leja (LPV), Gatis Miglāns (ZZS), Raivis Pauls (ZZS), Karina Sprūde (SV,AJ), Jānis Vaivads (LZP), Zintis Varts (LPV)), "Pret" – nav, "Atturas" – 6 (Kerola Dāvidsone (LRA), Antra Krasta (LRA), Kristīne Lakševica (LRA), Karīna Miķelsone (LRA), Arnis Rozītis (LRA), Ieva Roze (LRA)), PAŠVALDĪBAS DOME NOLEMJ:
Pieņemt lēmumu Nr. 258 “Par grozījumiem Ādažu novada pašvaldības domes 2026. gada 28. maija lēmumā Nr. 195 “Par Ādažu vidusskolas piebūves projektēšanu un izbūvi”” un sagatavot to parakstīšanai.


Pašvaldības domes priekšsēdētājs						Gatis Miglāns


Pašvaldības domes sēdes protokolētāja					Sintija Tenisa

